Qishloq xoʻjaligining texnik jihozlanish darajasini yanada oshirish borasidagi qoʻshimcha chora-tadbirlar toʻgʻrisida
(resolution, 2018-08-01)

Respublika qishloq xoʻjaligining asosiy texnika turlari bilan, birinchi galda, yer haydash, ekin ekish va hosilni yigʻib-terib olish kabi qishloq xoʻjaligi ishlab chiqarishi samaradorligini belgilab beruvchi asosiy agrotexnika ishlari boʻyicha taʼminlanish darajasining hozirgi holatini, shuningdek, qishloq xoʻjaligi texnikasi yetkazib berishni moliyalashtirishni tashkillashtirish masalalarini tanqidiy tahlil qilish bir qator hal etilmagan muammo va kamchiliklar mavjudligini koʻrsatdi: birinchidan, qishloq xoʻjaligi ishlab chiqarishida foydalaniladigan qishloq xoʻjaligi texnikasining umumiy parkida jami 146,3 mingta texnikadan 56,2 mingtasi 15 yildan koʻproq vaqtdan buyon ishlatib kelinmoqda va bosqichma-bosqich yangilanishni taqozo etmoqda; ikkinchidan, mashina-traktor parklarining moliyaviy-iqtisodiy holati amaldagi stavkalar boʻyicha tijorat kreditlarini jalb etgan holda yangi qishloq xoʻjaligi texnikasini sotib olish imkonini bermaydi; uchinchidan, mashina-traktor parklari tomonidan koʻrsatilayotgan mexanizatsiyalashtirilgan xizmatlar haqini toʻlash tariflari darajasi paxta va gʻalla xarid narxlarining umumiy hajmida hosildorligi past xoʻjaliklarning chiqimlarini qoplamaydi; toʻrtinchidan, qishloq xoʻjaligiga jalb etilgan korxonalar va tashkilotlarni davlat tomonidan qoʻllab-quvvatlash hamda qishloq xoʻjaligi texnikasi parkini yangilash jarayonlarini ragʻbatlantirishning amaldagi mexanizmlari bugungi kun talablariga mos kelmaydi; beshinchidan, mahalliy davlat hokimiyati organlari mintaqaning qishloq xoʻjaligi texnikasi bilan taʼminlanishi, shuningdek, qishloq xoʻjaligida mexanizatsiyalashtirilgan va servis xizmatlari koʻrsatuvchi tashkilotlarning holati uchun yetarli darajada javobgar boʻlmasdilar. Oʻzbekiston Respublikasi Prezidentining “2018-yilda qishloq xoʻjaligi ekinlarini oqilona joylashtirish chora-tadbirlari va qishloq xoʻjaligi mahsulotlari yetishtirishning prognoz hajmlari toʻgʻrisida” 2017-yil 15-sentabrdagi PQ-3281-sonli qaroriga muvofiq hamda bahorgi agrotexnika ishlarini oʻz vaqtida va sifatli oʻtkazish, qishloq xoʻjaligi tovar ishlab chiqaruvchilariga koʻrsatilayotgan mexanizatsiyalashtirilgan xizmatlar darajasi va sifatini oshirish maqsadida: 1. Maʼlumot uchun qabul qilinsinki, Oʻzbekiston Respublikasi Qishloq xoʻjaligi vazirligi tomonidan “Oʻzagrotexsanoatxolding” AJ bilan birgalikda 2018-yilda bahorgi agrotexnika ishlarini oʻtkazish uchun zamonaviy haydov va chopiq traktorlari, gʻalla oʻrib-yigʻish kombaynlari, pluglar, seyalkalar va boshqa qishloq xoʻjaligi texnikasini jami 5 778 ta, shu jumladan, 758 ta haydov traktori, 1 500 ta chopiq traktori, 330 ta bogʻdorchilikka moʻljallangan traktor, 2 790 ta osma va tirkama qishloq xoʻjaligi texnikasi, shuningdek, boshoqli don ekinlari hosilini oʻrib-yigʻib olish boshlanishigacha — 400 ta gʻalla oʻrib-yigʻib olish kombaynlari yetkazib berishga boʻlgan birinchi navbatdagi talab-ehtiyoj belgilandi. 2. Qishloq va suv xoʻjaligi vazirligi hamda “Oʻzagrotexsanoatxolding” AJ tomonidan ishlab chiqilgan quyidagi maqsadli parametrlar: birinchi navbatda qishloq xoʻjaligi texnikasini hududlar boʻyicha 2018-yilning I yarmida yetkazib berish 1-ilovaga muvofiq; qishloq xoʻjaligi texnikasini 2018-yilning 15-apreliga qadar (yirik blokli yigʻish) yetkazib berish 2-ilovaga muvofiq; mamlakatimiz tashkilotlari tomonidan qishloq xoʻjaligi texnikasini sanoat koʻlamida ishlab chiqarish 3-ilovaga muvofiq tasdiqlansin. Belgilansinki, yuqorida koʻrsatilgan qishloq xoʻjaligi texnikasini yetkazib berish “Agrobank” ATB kreditlari, fermer xoʻjaliklari va mashina-traktor parklarining oʻz mablagʻlari, shuningdek, “Oʻzagrotexsanoatxolding” AJ va “Oʻzagroservis” AJ tomonidan mashina-traktor parklariga taqdim etiladigan qarz mablagʻlari hisobidan amalga oshiriladi. 5. “Agrobank” ATBga fermer xoʻjaliklari va “Oʻzagroservis” AJ tarkibiga kiruvchi mashina-traktor parklariga “Oʻzagrotexsanoatxolding” AJ hamda uning tarkibiga kiruvchi tashkilotlar tomonidan taʼminlanishi (ishonch xati, mol-mulkni garovga qoʻyish) hisobiga yillik 5 foizli stavka boʻyicha 10 yil muddatga kreditlar berish tavsiya qilinsin. 7. “Agrobank” ATB va “Oʻzagroservis” AJ olingan mablagʻlar hisobiga 2018-yilning 20-yanvaridan kechiktirmay “Oʻzagrotexmash” AJ tashkilotlariga mazkur qaror bilan ishlab chiqarish va yetkazib berish belgilangan qishloq xoʻjaligi texnikasi qiymatining kamida 70 foizi miqdorida, qishloq xoʻjaligi texnikasi ishlab chiqarishni tezkor tashkillashtirish, shu jumladan, zarur qismlar va materiallarni import boʻyicha sotib olish uchun avans (boʻnak) bera boshlasin. 8. “Oʻzagrotexsanoatxolding” AJ, Oʻzbekiston Respublikasi Moliya vazirligi, Davlat soliq qoʻmitasining “Oʻzagrotexsanoatxolding” AJ tarkibiga kiruvchi mashina-traktor parklarining budjetga va maqsadli davlat jamgʻarmalariga majburiy toʻlovlar boʻyicha 2018-yilning 1-yanvarigacha boʻlgan holati boʻyicha qarzlarni toʻlash muddatini 2 yilga kechiktirish toʻgʻrisidagi taklifiga rozilik berilsin. 9. Oʻzbekiston Respublikasi Moliya vazirligi, Qishloq xoʻjaligi vazirligi, Vazirlar Mahkamasi huzuridagi qishloq xoʻjaligi mahsulotlarining davlat xaridini maqsadli moliyalashtirish va qishloq xoʻjaligini texnika bilan jihozlash jamgʻarmasi, “Oʻzagrotexsanoatxolding” AJ: “Agrobank” ATB va boshqa manfaatdor tashkilotlar bilan birgalikda bir oy muddatda mashina-traktor parklariga ular tomonidan koʻrsatilayotgan mexanizatsiyalashtirilgan xizmatlar uchun kelib tushayotgan pul mablagʻlarini qishloq xoʻjaligi texnikasini sotib olishga ajratilgan kreditlar va qarzlar uchun hisob-kitob qilishga maqsadli yoʻnaltirish toʻgʻrisidagi nizomni ishlab chiqsin va belgilangan tartibda tasdiqlasin; gʻalla, paxta va sholining xarid narxlarini shakllantirishda mexanizatsiyalashtirilgan xizmatlar haqini toʻlash tariflari miqdorini qayta koʻrib chiqsin. 10. “Oʻzagrotexsanoatxolding” AJ: a) “Oʻzagrotexmash” AJ bilan birgalikda: ushbu qarorga muvofiq qishloq xoʻjaligi texnikasi oʻz vaqtida ishlab chiqarilishi va yetkazib berilishini; mazkur qarorga muvofiq qishloq xoʻjaligiga yetkazib beriladigan qishloq xoʻjaligi texnikasi ishlab chiqarishni mahalliylashtirish boʻyicha chora-tadbirlar kompleksi bir oy muddatda ishlab chiqilishi va tasdiqlanishini taʼminlasin; b) Qoraqalpogʻiston Respublikasi Vazirlar Kengashi, viloyatlar hokimliklari “Oʻzagroservis” AJ bilan birgalikda — qishloq xoʻjaligi texnikasini sotib olish uchun taqdim etilgan kreditlar va qarzlar oʻz vaqtida qaytarilishini; v) “Oʻzagroservis” AJ bilan birgalikda — sotib olingan qishloq xoʻjaligi texnikasi uchun oʻz vaqtida hisob-kitob qilinishini, shuningdek, kreditlar va qarzlar hududiy tashkilotlarning bank hisobvaraqlari orqali qaytarilishini taʼminlasin. 11. Oʻzbekiston Respublikasi Qishloq va suv xoʻjaligi vazirligi, Moliya vazirligi, Oʻzbekiston Fermer, dehqon xoʻjaliklari va tomorqa yer egalari kengashi, “Oʻzagrotexsanoatxolding” AJ, “Agrobank” ATB boshqa manfaatdor tashkilotlar bilan birgalikda ikki oy muddatda xalqaro amaliyotni tahlil qilish asosida qishloq xoʻjaligi texnikasi parkini yangilash orqali qishloq xoʻjaligini modernizatsiyalashni ragʻbatlantirish boʻyicha Vazirlar Mahkamasiga takliflar kiritsin, unda quyidagilar nazarda tutiladi: mamlakatimizda ishlab chiqariladigan yangi qishloq xoʻjaligi texnikasini sotib olayotgan qishloq xoʻjaligi tovar ishlab chiqaruvchilarini va mashina-traktor parklarini, shuningdek, paxtachilikka ixtisoslashtirilgan toʻqimachilik klasterlarini moliyaviy qoʻllab-quvvatlash; qishloq xoʻjaligida mexanizatsiyalashtirilgan va servis xizmatlari koʻrsatish sohasida xususiy sektorni rivojlantirishga koʻmaklashuvchi moliyaviy oʻzaro munosabatlarning yangi zamonaviy tizimini yaratish. 13. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi qoʻshimcha chiqarilgan aksiyalarni davlat roʻyxatidan oʻtkazsin hamda “Oʻzagrotexsanoatxolding” AJ, “Oʻzagroservis” AJ va “Agrobank” ATBning ilgari chiqarilgan emissiyasiga oʻzgartirishlar kiritsin. 14. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev va Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin T/r Qishloq xoʻjaligi texnikasi nomi Jami, dona shu jumladan: Qoraqalpogʻiston Respublikasi Andijon viloyati Buxoro viloyati Jizzax viloyati Qashqadaryo viloyati Navoiy viloyati Namangan viloyati Samarqand viloyat Surxondaryo viloyati Sirdaryo viloyati Toshkent viloyati Fargʻona viloyati Xorazm viloyati 1. 213 ot kuchi quvvatiga ega T-7060 traktorlari 70 2 5 9 5 6 7 5 3 9 5 10 3 1 2. 155-175 ot kuchi quvvatiga ega “Djon Diir” traktorlari 100 4 7 13 10 10 3 10 7 8 10 10 7 1 3. 150 ot kuchi quvvatiga ega “Arion-630S” traktorlari 88 6 5 8 7 9 4 7 7 9 7 8 8 3 4. 140 ot kuchi quvvatiga ega T-6070 traktorlari 350 18 32 18 34 42 14 42 18 28 34 32 24 14 5. 150 ot kuchi quvvatiga ega “Belarus 1523” traktorlari 150 6 9 15 12 15 7 12 12 15 12 15 15 5 6. 110 ot kuchi quvvatiga ega TD-5.110 traktorlari 400 30 32 30 32 34 22 32 30 32 34 32 32 28 7. 100 ot kuchigacha quvvatga ega paxtachilik traktorlari 1 100 50 45 45 200 45 40 140 40 75 150 80 140 50 8. 50 ot kuchigacha quvvatga ega “Djon Diir” bogʻdorchilik traktorlari 200 14 14 16 14 16 10 20 20 12 10 20 20 14 9. 62 ot kuchigacha quvvatga ega bogʻdorchilik traktorlari 130 10 10 12 10 8 6 12 12 8 8 12 12 10 Jami traktorlar: 2 588 140 159 166 324 185 113 280 149 196 270 219 261 126 10. CASE gʻalla oʻrib-yigʻish kombaynlari 200 5 17 22 22 22 6 20 22 22 8 15 15 4 11. “Vektor” gʻalla oʻrib-yigʻish kombaynlari 100 5 2 20 2 10 12 15 15 15 4 12. “Dominator 130” gʻalla oʻrib-yigʻish kombaynlari 100 10 6 2 15 8 4 10 14 5 6 6 10 4 Jami kombaynlar: 400 20 25 24 57 32 10 40 48 42 29 36 25 12 13. Agʻdarma pluglar 750 35 50 50 60 100 45 65 45 55 60 85 70 30 14. Aniq ekish seyalkalari 200 5 15 15 15 10 10 10 15 15 40 30 13 7 15. Chigit seyalkalari 600 30 55 65 65 30 50 25 60 60 60 60 40 16. Paxta purkagichlari 600 40 40 40 80 45 40 40 45 40 60 40 50 40 17. Gʻuza kultivatorlari 600 40 40 40 80 45 40 40 45 40 60 40 50 40 18. Lazerli yer tekislagichlar 40 3 3 3 3 3 3 3 3 3 4 3 3 3 Jami osma va tirkama texnika: 2 790 153 203 148 303 268 168 208 178 213 284 258 246 160 Jami: 5 778 313 387 338 684 485 291 528 375 451 583 513 532 298 T/r Qishloq xoʻjaligi texnikasi nomi Miqdori 1. 155-175 ot kuchi quvvatiga ega “Djon Diir” traktorlari 100 2. 150 ot kuchi quvvatiga ega “Arion-630S” traktorlari 88 3. 150 ot kuchi quvvatiga ega “Belarus 1523” traktorlari 150 4. 50 ot kuchigacha quvvatga ega “Djon Diir” bogʻdorchilik traktorlari 200 5. Agʻdarma pluglar 400 Jami: 938 T/r Qishloq xoʻjaligi texnikasi nomi Miqdori 1. 213 ot kuchi quvvatiga ega T-7060 traktorlari 70 2. 140 ot kuchi quvvatiga ega T-6070 traktorlari 350 3. 110 ot kuchi quvvatiga ega TD-5.110 traktorlari 400 4. 100 ot kuchigacha quvvatga ega paxtachilik traktorlari 1 100 5. 62 ot kuchigacha quvvatga ega bogʻdorchilik traktorlari 130 Jami traktorlar: 2 050 6. CASE gʻalla oʻrib-yigʻish kombaynlari 200 7. “Vektor” gʻalla oʻrib-yigʻish kombaynlari 100 8. “Dominator 130” gʻalla oʻrib-yigʻish kombaynlari 100 Jami kombaynlar: 400 9. Agʻdarma pluglar 350 10. Aniq ekish seyalkalari 200 11. Chigit seyalkalari 600 12. Paxta purkagichlari 600 13. Gʻoʻza kultivatorlari 600 14. Lazerli yer tekislagichlar 40 Jami osma va tirkama texnika: 2 390 Jami: 4 840